text: Semengan Madé Gondrong suba nyiup kopi, misi ngulik hapé, ngalih orta ané ada di WA-né lan mukak pisbuk. Kulik-kulik limané menék tuun. Buka tusing ada gegaén rasané. Nyén sing demen buka kéto? Mara kedat suba ada kopi, suba ada nasi lebeng. Aget pesan idupné. Yén tetep kéto, kayang buin telun tusing ada anak luh ané nolih. Ngujang dadi kéto? Nyén kodag sesai ngayahin jelema buka kéto.
text: #000000
text: Tiang ngadanin Madé Gondrong krana bokné lantanganga. Ia meled apang cara seniman koné. Tiang mablekis, kadénanga senimané makejang mabok gondrong. Seniman apa kéto nagih ayahin dogén? Ipidan tusing mabok gondrong, sesukat maan nepukin anak muani mabok lantang lantas ento tuutina. Aba-abaan anak lén kadénanga nyak patuh melahné. Lengitné mambuh ngrananyang bokné tusing nyak melah dadiné, samben, buka miné maduk. Kéwala, ia demen buka kéto.
text: #000001
text: Mirib suba wanengan mamunyah, jani magenti agem-ageman. Timpal paturu sekeha jongkok makejang matakon-takon, “Dadi mabading jani guminé? I Gondrong magenti bikas. Sing lakar maan matayuban.”
text: #000004
text: “Suba orahang, peteng lemahé bisa ngranayang magenti. Ipidan demen matayuban jani demen ngulik sastra.”
text: #000005
text: “Om Swastyastu,” kéto ia matur tekén manggala pasramané. Ia ngorahang tatujonné lakar mlajahang awakné dadi manusa. Manusa ané nawang kajatian manusa. Demen gati manggala pasramané krana sayan liu ané demen mlajahang déwékné. Orahina apang anut tata titi di pasraman. Abesik, apang bangun semengan, apang bangun satondén matanainé makenyah uli kangin, ping dua, tusing dadi naar sarwa mambekan apang naar kacang-kacangan. Tusing dadi mamati-mati.
text: #000007
text: Mirib baan meledné mlajahang awakné, tuutina dogén. Di kenehné dong suba matungkas krana suba biasa bangun madundunin, suba biasa masagiang kopi mara bangun, suba biasa napetang nasi lebeng. Ia manggutan, lantas orahina sig timpalné ané sedek mlajahang awak. Ia bengong tusing nawang apa. peluhné pesu. “Miih malah pesan mai. Kéné paplajahanné,” kéto ia ngrieng. “Ah lakar adeng-adengin. Sina nyak neket anang abedik.”
text: #000008
text: Mirib mula pajalan karma. Ia nyak magenti laksana. Nyidaang semengan bangun satondén matanainé endag. Nyidaang tusing naar bé, tusing buka ané dugasné ipidan. Demen nayub tuak lan ané ngamunyahin.
text: #000009
text: Baan makelo suba di pasraman, meled masi ia mulihné. Ia morahan lakar nelokin méméné. Manggala pasramané maangin mulih, sakéwala apang inget mawali buin. Ia manggutan. Demen atiné lakar nepukin méméné.
text: #000010
text: Neked jumah, méméné kendel gati. Prajani gaénanga bé siap makuah ané mula dedemenané ipidan. “Madaar malu Dé. Suba kagaénang bé siap makuah. Dedeman Madé.”
text: #000011
text: “Sing Mé. Tiang jani suba suud naar bé. Sing dadi naar ané buka kéto.”
text: #000012
text: “Jukut dogén gaénang Mé, apang medikang dosan tiangé. Yén enu demen naar bé, dosané ento macihna enu liu. Tiang suba tusing dadi kena buka kéto.”
text: #000013
text: Méméné bengong nglah sentana tuah abesik lantas jani nagih nyulinggihin dadi brahmacarya. “Sing dadi durian Dé? Ané jejehin mémé nyanan di subané Madé nyulinggihin mara makita ngantén? Pragatang malu pula-paliné di grehasta mara nyemak gegaéné ento.”
text: #000018
text: “Sing putung dadiné. Mémé nglah tuah Madé dogén. Jani, Madé lakar nyulinggihin. To ayah-ayahané di banjar, di kawitan, apabuin di désa, nyén lakar ngentinin?”
text: #000019
text: “Yén suba nyulinggihin, tusing kaiket baan adat Mé.”
text: #000020
text: Timpalné ané ajaka leket ipidan sing nyautin. Jejeh gambara.
text: #000025